

ROKIŠKIO RAJONO SAVIVALDYBĖS TARYBA

SPRENDIMAS
DĖL FINANSINĖS PARAMOS MEDŽIOJAMŲJŲ GYVŪNŲ DAROMOS ŽALOS PREVENCIJOS PRIEMONĖMS ĮGYVENDINTI TEIKIMO TVARKOS APRAŠO PATVIRTINIMO

2025 m. lapkričio 27 d. Nr. TS-288
Rokiškis


Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos medžioklės įstatymo 6 straipsnio 3 dalimi ir Lietuvos Respublikos savivaldybių aplinkos apsaugos rėmimo specialiosios programos įstatymo 4 straipsnio 1 dalies 3 punktu, Rokiškio rajono savivaldybės taryba nusprendžia:
Patvirtinti Finansinės paramos medžiojamųjų gyvūnų daromos žalos prevencijos priemonėms įgyvendinti teikimo tvarkos aprašą (pridedama).



Savivaldybės meras	Ramūnas Godeliauskas


PATVIRTINTA
Rokiškio rajono savivaldybės tarybos
2025 m. lapkričio 27 d. sprendimu Nr. TS-288



 SKYRIUS


. Finansinės paramos medžiojamųjų gyvūnų daromos žalos prevencijos priemonėms įgyvendinti, teikimo tvarkos aprašas (toliau – Aprašas) reglamentuoja įgyvendintų prevencijos priemonių (toliau – Prevencijos priemonės) patirtų išlaidų kompensavimą.
. Paraiška dėl prevencijos priemonių, kuriomis siekiama išvengti medžiojamųjų gyvūnų daromos žalos, diegimo – fizinio, juridinio asmens užpildytas prašymas, kuriame prašoma finansiškai remti planuojamas diegti prevencines priemones, kuriomis siekiama išvengti medžiojamųjų gyvūnų daromos žalos (toliau – Paraiška) (1 priedas).
. Pareiškėjas – žemės sklypo, kurioje medžioklė nėra uždrausta, savininkas, valdytojas ar naudotojas, kuris teikia Paraišką diegti Prevencines priemones (toliau – Pareiškėjas).
. Aprašo nuostatos netaikomos medžiojamųjų gyvūnų padarytai žalai atlyginti.

 SKYRIUS


. Finansiškai remiamos žemės sklypų, kuriuose neuždrausta medžioklė, savininkų, valdytojų ir naudotojų (medžiotojų būreliai nėra žemės sklypų savininkai, valdytojai arba naudotojai, todėl finansinė parama jiems negali būti skiriama), įgyvendinamos priemonės, kurioms finansuoti naudojamos lėšos, surinktos už medžiojamųjų gyvūnų išteklių naudojimą:
. repelentų pirkimas;
. želdinių ir žėlinių apdorojimo repelentais darbai:
. repelentų tepimo darbai;
. repelentų purškimo darbai;
. aptvėrimo tvoromis, apsauginėmis juostomis darbai ir šiems darbams atlikti reikalingų medžiagų pirkimas;
. medelių individualių apsaugos priemonių pirkimas ir jų įrengimas;
. laukinių gyvūnų natūralias mitybos sąlygas gerinančių želdinių (miškinės kriaušės ir, miškinės obelys) pirkimas ir įveisimas;
. specialieji miško kirtimai, kurių tikslas – papildomas elninių žvėrių maitinimas žiemą;
. papildomo elninių žvėrių šėrimo miško kirtimo atliekomis darbai;
. miško aikščių šienavimas, kuriuo siekiama miško aikštes išlaikyti patraukliomis elninių žvėrių mitybos vietomis, ir nupjautos augalijos krovimas į krūvas;
. laižomosios druskos pirkimas ir laižyklų įrengimas;
. melioracijos grioviuose ir 15 m nuo griovio šlaito briaunos esančių bebraviečių ardymo darbai;
. kartografinės ir kitos medžiagos, reikalingos pagal Medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektams parengti, pirkimas;
. medžiojamųjų gyvūnų ūkiniams gyvūnams daromos žalos prevencijos priemonių įsigijimas:
. tinklinis elektrinis aptvaras. Reikalavimai (taikomi visam aptvaro perimetrui, taip pat ir vartams):
. elektrinio tinklo aukštis – ne žemesnis kaip 1,40 m aukščio (aptvaro viršuje patartina įtempti papildomą elektrinę juostą arba elektrinę vielą su rišama signaline juosta arba signaliniais švyturėliais);
. naudoti įsmeigiamus kuolus, kurie turi būti dvigubo smigio, standūs ir neperlinkę;
. tveriant nelygioje vietovėje kuolai turi būti išdėstyti taip, kad daubose tinklo apačia visur būtų ties žemės paviršiumi, nepaliekant tarpo;
. įtampa – 4000–5000 V;
. elektrinis tinklas neturi liestis su krūmais, medžiais ar kitais objektais, dėl kurių elektros įtampa aptvare nukristų;
. elektrinis tinklas turi būti įtemptas.
. juostinis / vielinis elektrinis aptvaras. Reikalavimai (taikomi visam aptvaro perimetrui, taip pat ir vartams):
. juostinis / vielinis elektrinis aptvaras turi būti ne mažiau kaip 6 juostų ar vielų (juostų / vielų aukštis nuo žemės: 20 cm, 40 cm, 60 cm, 90 cm, 120 cm ir 140 cm);
. ne žemesnis kaip 1,40 m aukščio;
. žemiausia juosta / viela – ne aukščiau kaip 20 cm virš žemės;
. juostos plačios, ne mažiau kaip 1 cm pločio;
. juostų spalva balta arba mėlyna arba kitos spalvos, kuri būtų gerai matoma tamsoje;
. įtampa – 4000–5000 V;
. įkalami atraminiai kuolai turi būti stabilūs (rekomenduojama baltos spalvos), kad gyvuliai negalėtų jų išversti.
. stacionarus neelektrinis tinklinis aptvaras. Reikalavimai (taikomi visam aptvaro perimetrui, taip pat ir vartams):
. bendras vielos tinklo aukštis nuo žemės – 200 cm;
. įrengta apsauga nuo prasikasimo iš šių nurodytų (pasirinktinai): ne mažiau kaip 50 cm įkastas į žemę tinklas arba ant žemės iš aptvaro tvoros laukinės pusės patiestas 1 m pločio tinklas, sujungtas su aptvaro tvora; elektrinė juosta / viela, įtempta 20 cm virš žemės ir 15 cm prieš tvorą.
. Jei Pareiškėjas Prevencijos priemonių veiklai vykdyti gauna finansavimą iš kitų nacionalinių programų ir / ar Europos Sąjungos fondų, 5 punkte išvardintos Prevencijos priemonės nefinansuojamos.

 SKYRIUS


. Lėšos medžiojamųjų gyvūnų daromos žalos Prevencijos priemonėms finansuoti planuojamos ir naudojamos iš Savivaldybės aplinkos apsaugos rėmimo specialiosios programos (toliau – Specialioji programa). Lėšas sudaro medžioklės plotų naudotojų mokesčiai, mokami įstatymų nustatytomis proporcijomis ir tvarka už medžiojamųjų gyvūnų išteklių naudojimą.
. 5.10. punkte (bebraviečių ardymo darbai) nurodytai priemonei skiriama iki 10 proc. numatomų gauti lėšų.
. Kituose punktuose nurodytoms priemonėms skiriama likusi lėšų dalis.
. Lėšos, nepanaudotos einamaisiais biudžetiniais metais, naudojamos kitais metais numatomoms priemonėms įgyvendinti ir paskirstomos bendra tvarka.

 SKYRIUS 


. Žemės sklypų, kuriuose neuždrausta medžioklė, savininkai, valdytojai ir naudotojai šios Tvarkos 1 priede nurodytas paraiškas dėl ketinimo diegti medžiojamųjų gyvūnų daromos žalos priemones pateikia Rokiškio rajono savivaldybės administracijai iki gegužės 1 d.
. Žemės sklypų naudotojai yra atsakingi už įgyvendinamų Prevencijos priemonių suderinimą su žemės sklypų savininkais ir valdytojais, išskyrus 5.10 punkte nurodytos priemonės vykdymą valstybinėje žemėje.
. Kartografinės ir kitos medžiagos, reikalingos pagal Lietuvos Respublikos medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektams parengti (5.11 punktas), įsigijimo poreikį nustato Rokiškio rajono savivaldybės medžioklės plotų vienetams sudaryti bei jų riboms pakeisti komisija.
. Pildydamas Paraišką bei pateikdamas pateisinančius dokumentus pareiškėjas nurodo numatomų Prevencijos priemonių: pavadinimus, įgyvendinimo vietą, medžioklės plotų vienetų pavadinimus, numatomą įdiegimo išlaidų vertę, pagrindžia išlaidų poreikį, pateikia žemės sklypo naudojimo teisėtumo dokumentus. 
Pasirinkus 5.10 punkte nurodytą prevencijos priemonę kartu su paraiška pateikiama numatomų ardyti bebraviečių fotonuotraukos ir įsipareigojama išvalytą melioracijos griovio ruožą prižiūrėti trejus (3) metus.  
 punkte nurodytas prevencijos priemones gali įgyvendinti fiziniai ir juridiniai asmenys, užsiimantys žemės ūkio veikla, įregistravę žemės ūkio valdą ir turintys avių, ožkų, galvijų iki 2 metų, mėsinių ir mėsinių-pieninių veislių karvių žindenių, laikomų kartu su prieaugliu iki 6 mėnesių amžiaus toje pačioje bandoje. Pateikiama pažyma apie laikymo vietoje laikomų saugomų ūkinių gyvūnų vidutinį metinį sutartinių gyvulių skaičių. Prevencijos priemonių įgyvendinimo vieta negali būti namų valdos, sodybos, miško paskirties sklypai. Parama teikiama aukščiau nurodytų ūkinių gyvūnų apsaugai, kai jie laikomi lauke – pievose, ganyklose. 
. Lėšas Prevencijos priemonėms diegti žemės sklypų savininkai, valdytojai, naudotojai  gali kooperuoti. Apie tokį tarpusavio susitarimą Rokiškio rajono savivaldybės administraciją informuoja raštu, pateikdami bendrą paraišką.
. Laiku pateiktas Paraiškas medžiojamųjų gyvūnų daromos žalos prevencijos priemonėms įgyvendinti vertina Rokiškio rajono savivaldybės administracijos direktoriaus įsakymu sudaryta Medžiojamųjų gyvūnų daromos žalos prevencijos priemonių diegimo vertinimo komisija (toliau – Komisija). Paraiškos vertinimo metu Komisija turi teisę paprašyti pareiškėjo pateikti papildomą informaciją. Apie priimtą sprendimą dėl paraiškos administracinės atitikties pareiškėjas informuojamas raštu. Skiriant lėšas, prioritetas taikomas 5.12 punkte numatytoms priemonėms. Komisijos sprendimai priimami komisijos posėdyje, bendru sutarimu arba balsavimu, dalyvaujant daugiau kaip pusei komisijos narių. Jei balsai pasiskirsto po lygiai, lemia komisijos pirmininko balsas. Komisijos sprendimai įforminami protokolu, kurį pasirašo komisijos pirmininkas ir sekretorius.
Prieš priimdama sprendimą dėl paramos, Komisija, vadovaudamasi Suteiktos valstybės pagalbos ir nereikšmingos (de minimis) pagalbos registro nuostatais, įvertina ar nebus viršyta maksimaliai leistina nereikšmingos (de minimis) pagalbos riba pareiškėjui – jei minėta riba bus viršyta, parama pareiškėjui neskiriama arba atitinkamai mažinama.
. Finansinė parama Pareiškėjui teikiama kompensavimo principu, t. y. už Pareiškėjo atliktus Paraiškoje numatytus darbus, paslaugas, įsigytas prekes, vadovaujantis Aprašo reikalavimais. Jei paraiškose nurodomos lėšos, reikalingos Prevencijos priemonėms įgyvendinti, viršija Specialiosios programos konkrečiais metais Prevencijos priemonėms įgyvendinti planuotas tikslines lėšas, Prevencijos priemones įgyvendinus, pareiškėjų patirtos išlaidos kompensuojamos proporcingai turimoms lėšoms.
. Kompensuojami darbų įkainiai negali viršyti šių:
. bebravietės ardymas – 300 Eur/vnt.;
. miške esančių želdinių ir žėlinių apdorojimo repelentais darbai:
. repelentų tepimas – 48 Eur/ha;
. repelentų purškimas – 42 Eur/ha;
. tvorų tvėrimo darbai – 1,50 Eur/1m; 
. medelių individualių apsaugos priemonių įrengimas – 0,60 Eur/vnt.
. Medžiojamųjų gyvūnų ūkiniams gyvūnams daromos žalos prevencijos priemonių įsigijimui kompensuojama iki 50 procentų priemonių įsigijimo vertės, bet ne daugiau kaip 10000 Eur (dešimt tūkstančių eurų).
. Paraiškose nurodytos Prevencijos priemonės turi būti įgyvendintos ne vėliau kaip iki einamųjų metų gruodžio 1 d.
. Pareiškėjas, įgyvendinęs Paraiškoje numatytas priemones,  iki einamųjų metų gruodžio 1 d. pateikia Rokiškio  rajono savivaldybės administracijai su priemonių įgyvendinimu susijusius dokumentus:
. Prevencijos priemonių, kuriomis siekiama išvengti medžiojamųjų gyvūnų daromos žalos, diegimo darbų perdavimo ir priėmimo aktą (2 priedas);
. paslaugų ir / ar darbų pirkimo sutartis;
. atliktų paslaugų ir / ar darbų aktus;
. sąskaitas faktūras ir / ar mokėjimo kvitus;
. išardytos bebravietės fotonuotraukas;
. kitus reikalingus dokumentus.
. pateiktų dokumentų, išrašų, nuorašų kopijos turi būti patvirtintos kopijos tikrumo žyma ir parašu.
. Prevencijos priemonių įgyvendinimo darbų perdavimo ir priėmimo aktą (2 priedas) suderina ir pasirašo seniūnijos, kurioje yra žemės sklypas, seniūnas ir žemės sklypo savininkas, valdytojas ar naudotojas, įgyvendinęs Prevencijos priemones. Jei Prevencijos priemones įgyvendino žemės sklypo naudotojas, darbų perdavimo ir priėmimo aktą taip pat pasirašo žemės sklypo savininkas ar valdytojas.
. Komisija, esant reikalui, gali atlikti patikrinimą prevencijos priemonių įvykdymo vietoje.
. Jei Komisija nustato, kad finansinės paramos medžiojamųjų gyvūnų daromos žalos prevencijos priemonių įgyvendinimo darbų perdavimo ir priėmimo akte prevencijos priemonių apimtys neatitinka paraiškoje nurodytų apimčių, lėšos Pareiškėjui skiriamos tik už įdiegtas Prevencijos priemones.
. Prevencijos priemonių sąnaudos nekompensuojamos ir lėšos neskiriamos:
. neįvykdžius paraiškoje numatytų sąlygų ar pažeidus įsipareigojimus;
. nepateikus dokumentų, įrodančių įdiegtas Prevencijos priemones, pirktas prekes, atliktas paslaugas ir / ar darbus. 
. Komisija, patikrinusi pateiktus prašymus, atliktų darbų aktus, mokėjimo dokumentus, įrodančius medžiagų, paslaugų ir / ar atliktų darbų pirkimą, posėdžio protokole pateikia siūlymą dėl Prevencijos priemonių įgyvendinimo išlaidų kompensavimo, kurio pagrindu siūlo Rokiškio rajono savivaldybės administracijos direktoriui skirti lėšas tinkamai įgyvendintų medžiojamųjų gyvūnų daromos žalos prevencijos priemonėms kompensuoti. Protokolą pasirašo komisijos pirmininkas ir sekretorius.
. Lėšos konkrečių Prevencijos priemonių įgyvendinimui kompensuoti skiriamos Administracijos direktoriaus įsakymu, atsižvelgiant į Komisijos siūlymą ir neviršijant Specialiojoje programoje medžiojamųjų gyvūnų daromos žalos Prevencijos priemonėms numatytų lėšų.
. Rokiškio rajono savivaldybės administracijos Centralizuotos buhalterinės apskaitos skyrius, vykdydamas Rokiškio rajono savivaldybės administracijos direktoriaus įsakymą, perveda kompensuojamas lėšas į Pareiškėjų nurodytas banko sąskaitas.
Duomenis apie Pareiškėjams išmokėtą paramą Žemės ūkio skyrius suveda į Suteiktos valstybės pagalbos ir nereikšmingos (de minimis) pagalbos registrą.  

 SKYRIUS


. Pareiškėjai atsako už pateiktų duomenų teisingumą įstatymų nustatyta tvarka.
. Ginčai dėl Paraiškų priėmimo ir lėšų skyrimo nagrinėjami įstatymų nustatyta tvarka. 
. Aprašas gali būti papildytas, pakeistas Rokiškio rajono savivaldybės tarybos sprendimu.
______________________

